**Nr. \_\_\_\_\_Prot.** Tiranë më: 03.10.2024

**Thirje për Bashkëpuntorë**

|  |  |
| --- | --- |
| **Tipi i kontratës** | Me kohë të pjesshme |
| **Projekti:** | “Përmirësimi i aksesit të barabartë në shërbimet publike me standard të lartë nëpërmjet operacionit GOVTECH”, ratifikuar me ligjin 45/2023, datë 22.06.2023; Plani i implementimit dhe monitorimit të performancës për laboratorët Smart, me akt miratimin datë 01.12.2023 dhe Programit Kombëtar të Zhvillimit Profesional të Mësuesve për vitin 2024-2025. |
| **Kohëzgjatja e Kontratës** | Tetor 2024 – Dhjetor 2024 |
| **Gjuha e kërkuar** | Shqip dhe Anglisht |
| **Specifika** | I/E gatshëm për të udhëtuar jashtë Tiranës  |

**Hyrje**

Universiteti i Tiranës në përmbushje të detyrimeve kontraktuale të rrjedhura nga kontrata e shërbimit me Nr.1770 Prot, datë 10.06.2024, për projektin e bankës Botërore “Për përmirësimin e aksesit të barabartë në shërbimet publike nëpërmjet operacionit GOVTECH” dhe të “Planit të Zbatimit dhe Monitorimit të Laboratorëve Smart të Shqipërisë 2023-2024”, me qëllim përmirësimin e aftësive digjitale të nxënësve në shkollat e pajisura me teknologjinë SmartLab, përmes realizimit të trajnimeve të punonjësve digjitalë, drejtuesve dhe mësuesve të arsimit fillor për të përmirësuar aftësitë e kodimit dhe të aftësive digjitale të tyre, të koordinuar dhe të institucionalizuar me institucionet përkatëse, dhe me objektiva specifikë: Përmirësimi i aftësive themelore digjitale të nxënësve që kërkohen gjithnjë e më shumë në shoqërinë e sotme, si edhe përmirësimi i arritjeve të tyre nëpërmjet përmirësimit të praktikave dhe burimeve të mësimdhënies; Ngritja e kapaciteteve dhe mbështetja për punonjësit digjitalë, drejtuesit e shkollave dhe mësuesit e arsimit fillor për të zhvilluat aftësitë e tyre në kodim dhe aftësi digjitale; Integrimi i teknologjisë SmartLab duke maksimizuar përdorimin e tij brenda shkollës me përfshirjen e kodimit dhe aktiviteteve të aftësisë digjitale në lëndët e tjera shkollore (me fokus aftësitë numerike), kërkon të rekrutojë bashkëpuntorë të jashtëm në cilësinë e ekspertit.

**Detyrat**

Eksperti pritet të bashkëpunojë për përmbushjen e detyrave të mëposhtëme:

* Organizimi i vlerësimit të nxënësve, të cilët kanë mbaruar klasën e parë në vitin shkollor 2023-2024 me posttest. (kampioni 5.000 nxënës)
* Realizimi i vlerësimit të njohurive për nxënësit e klasave të dyta për vitin shkollor 2024-2025, nëpërmjet pre-testit, lidhur me zotërimin e aftësive digjitale dhe aftësive të kodimit. (kampioni 5.000 nxënës)

**Kualifikimi i kërkuar për ekspertët në këtë thirrje**

* Të kenë mbaruar studimet e larta në fushën e mësuesisë.
* Të ketë eksperiencë në mësimdhënie në arsimin parauniversitar.
* Të ketë eksperiencë në organizim dhe administrim procesesh vlerësimi në shkollë.
* Të ketë njohuri mbi kurrikulën e lëndës së Teknologjisë së Informacionit dhe Komunikimit në arsimin fillor.
* Të ketë eksperiencë në fushën e vlerësimit në klasë.
* Të ketë eksperiencë në projekte dhe veprimtari që lidhen me zhvillimin profesional të mësuesve në arsimin parauniversitar.
* Të jetë Mësues i Kualifikuar të paktën me vlerësimin “Shumë Mirë” në nivelet e kualifikimit;
* Të zotërojë gjuhën Angleze.

Kërkesa të tjera:

* Gadishmëri për punë gjatë fundjavave.
* Gadishmëri për të lëvizur jashtë Tiranës.
* Zotërim i aftësive për përdorimin e paketës Microsoft Office dhe platformës G-Suite.
* Aftësi të mira bashkëpunuese dhe komunikuese.
* Aftësi të spikatura për punën në grup.

**Forma e Aplikimit**

Dosja e aplikimit duhet të përmbajë:

* CV sipas formatit EuroPass;
* Kërkesë ku eksperti duhet të japë motivimin, se pse është kandidati më i përshtatshëm për këtë konsulencë;
* Letër motivimi ku të argumentohet interesi dhe gadishmëria për përmbushjen e detyrës;
* Fotokopje e diplomave dhe dëshmive/certifikatave të kualifikimit;
* Fotokopje e pasaportë/kartë identiteti;
* Dëshmi penaliteti.

Dokumentacioni i aplikimit duhet të dërgohet i skanuar në adresën: infokompetencadigjitale@gmail.com

Afati i aplikimit deri: 11 Tetor 2024, ora 16.00